CELEX: 32016R1248
Language: ro
Date: 2016-07-28 00:00:00
Title: Regulamentul de punere în aplicare (UE) 2016/1248 al Comisiei din 28 iulie 2016 de modificare a anexei II la Regulamentul (UE) nr. 206/2010 în ceea ce privește rubrica referitoare la Botswana din lista țărilor terțe, a teritoriilor sau a părților acestora din care este autorizată introducerea în Uniune a cărnii proaspete (Text cu relevanță pentru SEE)

29.7.2016   
            
            
               RO
            
            
               Jurnalul Oficial al Uniunii Europene
            
            
               L 204/112
            
         REGULAMENTUL DE PUNERE ÎN APLICARE (UE) 2016/1248 AL COMISIEI
   din 28 iulie 2016
   de modificare a anexei II la Regulamentul (UE) nr. 206/2010 în ceea ce privește rubrica referitoare la Botswana din lista țărilor terțe, a teritoriilor sau a părților acestora din care este autorizată introducerea în Uniune a cărnii proaspete
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2002/99/CE a Consiliului din 16 decembrie 2002 de stabilire a normelor de sănătate animală care reglementează producția, transformarea, distribuția și introducerea produselor de origine animală destinate consumului uman (1), în special articolul 8 teza introductivă, articolul 8 alineatul (1) primul paragraf și articolul 8 alineatul (4),
   întrucât:
   
               (1)
            
            
               Directiva 2002/99/CE stabilește, printre altele, cerințele de sănătate animală pentru introducerea în Uniune a produselor de origine animală destinate consumului uman. În conformitate cu cerințele respective, introducerea acestor produse în Uniune trebuie să fie autorizată doar din țările terțe care apar pe o listă întocmită de către Comisie.
            
         
               (2)
            
            
               Regulamentul (UE) nr. 206/2010 al Comisiei (2) stabilește, printre altele, condițiile pentru introducere în Uniune a transporturilor de carne proaspătă provenită de la anumite ungulate. Partea 1 din anexa II la regulamentul respectiv stabilește o listă de țări terțe, teritorii sau părți ale acestora din care pot fi introduse în Uniune astfel de transporturi, precum și modelele de certificate sanitar-veterinare care trebuie să însoțească transporturile respective, cu respectarea oricăror condiții specifice sau garanții suplimentare necesare.
            
         
               (3)
            
            
               Botswana este regionalizată în scopul includerii în lista respectivă. Teritoriile sale regionalizate sunt stabilite în partea 1 din anexa II la Regulamentul (UE) nr. 206/2010 ca părți din această țară, care au fost autorizate pentru introducerea în Uniune a transporturilor de carne proaspătă provenită de la anumite ungulate domestice și sălbatice. Aceste părți sunt alcătuite din mai multe zone sanitar-veterinare de combatere a bolilor (denumite în continuare „VDZ”) sau părți din astfel de VDZ.
            
         
               (4)
            
            
               În martie 2013, Comisia a realizat un audit în Botswana pentru a evalua sistemul de control al sănătății animale existent, în special în ceea ce privește controalele referitoare la febra aftoasă (FA) (3). Comisia a considerat că riscul de introducere a virusului febrei aftoase în partea VDZ 6, din care este autorizată introducerea în Uniune de carne proaspătă provenită de la anumite ungulate domestice și sălbatice, nu poate fi considerat ca fiind neglijabil. Având în vedere riscul de introducere a virusului febrei aftoase prin importurile de carne proaspătă provenind de la ungulate din speciile receptive la boala respectivă, autorizarea exportului acestui tip de carne proaspătă provenit din VDZ 6 în Uniune a fost suspendată prin Regulamentul de punere în aplicare (UE) nr. 482/2013 al Comisiei (4).
            
         
               (5)
            
            
               În octombrie 2015, Comisia a desfășurat un audit pentru a evalua eficacitatea măsurilor de supraveghere și de regionalizare instituite cu privire la febra aftoasă (5). Comisia a constatat că VDZ 6 a fost modificată și împărțită în VDZ 6a și VDZ 6b, cu includerea unei foste zone de supraveghere intensă de-a lungul frontierei naționale cu Zimbabwe în VDZ 6b. Ambele VDZ sunt recunoscute de Organizația Mondială pentru Sănătatea Animalelor ca zone indemne de FA în care vaccinarea nu este practicată (6).
            
         
               (6)
            
            
               Comisia a concluzionat că deficiențele care au dus la suspendarea autorizării importurilor din VDZ 6 au fost complet soluționate de către autoritatea competentă din Botswana, în prezent Botswana oferind garanții satisfăcătoare cu privire la febra aftoasă pentru VDZ 6a și VDZ 6b, conforme sau echivalente cu cerințele Uniunii pentru introducerea de carne proaspătă de ungulate domestice și sălbatice din speciile receptive la febra aftoasă.
            
         
               (7)
            
            
               Botswana a solicitat autorizarea introducerii în Uniune de carne proaspătă dezosată și maturată obținută de la anumite ungulate domestice și sălbatice din zonele VDZ 6a și VDZ 6b, care au făcut obiectul garanțiilor suplimentare.
            
         
               (8)
            
            
               Având în vedere considerațiile de mai sus, este adecvat, prin urmare, să se autorizeze introducerea în Uniune de carne proaspătă de ungulate domestice și sălbatice din anumite zone VDZ 6a și VDZ 6b din Botswana.
            
         
               (9)
            
            
               Prin urmare, partea 1 a anexei II la Regulamentul (UE) nr. 206/2010 ar trebui modificată în consecință.
            
         
               (10)
            
            
               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTUL REGULAMENT:
   Articolul 1
   Partea 1 din anexa II la Regulamentul (UE) nr. 206/2010 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 28 iulie 2016.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 18, 23.1.2003, p. 11.
   
      (2)  Regulamentul (UE) nr. 206/2010 al Comisiei din 12 martie 2010 de stabilire a unor liste de țări terțe, teritorii sau părți ale acestora autorizate să introducă în Uniunea Europeană anumite animale și carne proaspătă, precum și a cerințelor de certificare sanitar-veterinară (JO L 73, 20.3.2010, p. 1).
   
      (3)  http://ec.europa.eu/food/fvo/audit_reports/details.cfm?rep_id=3103
   
      (4)  Regulamentul de punere în aplicare (UE) nr. 482/2013 al Comisiei din 24 mai 2013 de modificare a Regulamentului (UE) nr. 206/2010 de stabilire a unor liste de țări terțe, teritorii sau părți ale acestora autorizate să introducă în Uniunea Europeană anumite animale și carne proaspătă, precum și a cerințelor de certificare sanitar-veterinară ( JO L 139, 25.5.2013, p. 6).
   
      (5)  http://ec.europa.eu/food/fvo/audit_reports/details.cfm?rep_id=3559
   
      (6)  http://www.oie.int/animal-health-in-the-world/official-disease-status/fmd/list-of-fmd-free-members/
   
      ANEXĂ
      În partea 1 din anexa II la Regulamentul (UE) nr. 206/2010, rubrica referitoare la Botswana se înlocuiește cu următorul text:
      
         
                     „BW – Botswana
                  
                  
                     BW-0
                  
                  
                     Întreaga țară
                  
                  
                     EQU, EQW
                  
                  
                      
                  
                  
                      
                  
                  
                      
                  
                  
                      
                  
               
                     BW-1
                  
                  
                     Zonele sanitar-veterinare de combatere a bolilor 3c, 4b, 5, 8, 9 și 18
                  
                  
                     BOV, OVI, RUF, RUW
                  
                  
                     F
                  
                  
                     1
                  
                  
                     11 mai 2011
                  
                  
                     26 iunie 2012
                  
               
                     BW-2
                  
                  
                     Zonele sanitar-veterinare de combatere a bolilor 10, 11, 13 și 14
                  
                  
                     BOV, OVI, RUF, RUW
                  
                  
                     F
                  
                  
                     1
                  
                  
                      
                  
                  
                     7 martie 2002
                  
               
                     BW-3
                  
                  
                     Zona sanitar-veterinară de combatere a bolilor 12
                  
                  
                     BOV, OVI, RUF, RUW
                  
                  
                     F
                  
                  
                     1
                  
                  
                     20 octombrie 2008
                  
                  
                     20 ianuarie 2009
                  
               
                     BW-4
                  
                  
                     Zona sanitar-veterinară de combatere a bolilor 4a, cu excepția zonei tampon de strictă supraveghere de 10 km de-a lungul frontierei cu zona de vaccinare împotriva febrei aftoase și cu regiunile de gestionare a faunei sălbatice
                  
                  
                     BOV
                  
                  
                     F
                  
                  
                     1
                  
                  
                     28 mai 2013
                  
                  
                     18 februarie 2011
                  
               
                     BW-5
                  
                  
                     Zonele sanitar-veterinare de combatere a bolilor 6a și 6b
                  
                  
                     BOV, OVI, RUF, RUW
                  
                  
                     F
                  
                  
                     1
                  
                  
                     28 mai 2013
                  
                  
                     18 august 2016”